Illum il-Kunsill adotta konklużjonijiet dwar l-infurzar tad-drittijiet tal-proprjetà intellettwali (IP) fl-UE. Il-konklużjonijiet jindirizzaw il-pakkett tal-Kummissjoni dwar l-IP, li għandu l-għan li jipproteġi aħjar id-drittijiet ta' proprjetà intellettwali, jippromwovi l-innovazzjoni u jadatta s-sistema għall-era diġitali, b'mod partikolari għall-internet. Il-pakkett ġie ppubblikat fid-29 ta' Novembru 2017 u jikkonsisti minn: komunikazzjoni dwar ''Sistema bbilanċjata ta' infurzar tal-Proprjetà Intellettwali li twieġeb għall-isfidi tas-soċjetà tal-lum'' komunikazzjoni dwar ''Gwida dwar ċerti aspetti tad-direttiva 2004/48/KE dwar l-infurzar tad-drittijiet tal-IP'' u rapport dwar l-evalwazzjoni ta' din id-direttiva komunikazzjoni dwar "L-istabbiliment tal-approċċ tal-UE għall-Privattivi Essenzjali għal Standard" rapport dwar il-funzjonament tal-memorandum ta' qbil dwar il-bejgħ ta' prodotti ffalsifikati permezz tal-internet Aqra t-test sħiħ tal-konklużjonijiet Ara l-paġna tal-laqgħa